<classify> SHIRIKA la Reli Tanzania TRC, limefanikiwa kuziba mianya ya upotevu wa mapato, ambapo hivi sasa safari moja wanakusanya hadi Sh milioni 35, ukilinganisha na awali walipokuwa wakikusanya Sh milioni tano tu.Akizungumzia utekelezaji wa sekta ya reli katika kipindi cha miaka mitatu ya Serikali ya Awamu ya Tano, jana Dar es Salaam, Mkurugenzi Mkuu wa TRC, Masanja Kadogosa alisema shirika hilo limerejesha nidhamu ya kazi katika sekta ya usafirishaji.Alisema maboresho ya miundombinu ya reli na udhibiti mzuri wa mapato unaofanywa hivi sasa umesababisha mapato ya shirika hilo kupanda kutoka Sh milioni tano kwa safari moja hadi kufika Sh milioni 35 kwa safari hiyo.Tumefanikiwa kurudisha nidhamu ya kazi na maboresho, yakiwemo ya miundombinu ya reli na kuongeza uwezo wa njia zake, hivi sasa tunakusanya shilingi milioni hadi 35 kwa safari moja, wakati huko nyuma tulikuwa tukikusanya shilingi milioni tano, alisema Kadogosa.Alizungumzia mapato kwa mwaka 201617, Kadogosa alisema yalikuwa Sh bilioni 25 lakini mwaka 201718 yaliongezeka hadi kufika Sh bilioni 36. Alisema hayo ni mapinduzi katika sekta ya reli.Sambamba na hilo, Kadogosa alisema hivi sasa mapato hayo yataongezeka mara mbili baada ya kushirikiana na Mamlaka ya Bandari Tanzania TPA, ambapo wamefungua njia ya kusafirisha mizigo kwenda Kampala, Uganda.Njia hiyo ilifungwa miaka 10 iliyopita. Kadogosa aliongeza kuwa kutokana na maboresho ya miundombinu ya treni na reli, hivi sasa idadi ya wasafiri nayo imeongezeka, ambapo treni za kwenda mikoani awali zilikuwa zikibeba abiria 360,000 kwa mwaka, lakini hivi sasa zinabeba abiria zaidi ya 600,000.Akizungumzia ujenzi wa reli ya kisasa ya Standard Gauge SGR, Kadogosa alisema kutoka Dar es Salaam hadi Makutupora, ujenzi wake utakamilika Februari mwaka 2021.Lakini alisema kipande cha Dar es Salaam hadi Morogoro cha urefu wa kilomita 300, ujenzi wake utakamilika mwakani. Alisema katika mradi huo, utakaotumia umeme wa Stieglers Gorge, stesheni 14 zitajengwa na abiria watakaosafiri na usafiri huo muda wote watakuwa na mawasiliano kupitia Mkongo wa Taifa wa Mawasiliano. Akizungumzia fedha za mradi huo, Kadogosa alisema Sh trilioni 7.1 zitatumika kujenga mradi huo, uliotumia asilimia 42 ya wahandisi wa Tanzania kuujenga.  <topic>: KITAIFA 